Maroela Media Top-20: 1 Februarie 2016Andriëtte en André tydens die skiet vir die video van ‘Tot oneindig einde kry’. Foto: Andriëtte Norman via Facebook In vandeesweek se Top-20 is daar agt snitte wat styg, agt wat daal, twee wat onveranderd bly en twee nuwelinge. Cordelia behou haar eerste plek vir die derde week met “Eerste woorde”, maar Sorina skuif op na die tweede plek met “Hoofletters”. Twee snitte val uit, naamlik “Meer as niks” van Leah en “Wat weet ek tog” van Martin Bester. Vandeesweek se nuwelinge tree in hoër posisies toe as enige ander liedjies tot dusver vanjaar. Jacqueline maak haar debuut in die 17de plek met “Dis hier en nou”, terwyl Jak de Priester se “Sporelied”, wat geskryf is ter viering van die 85ste bestaansjaar van die Voortrekkers, vanjaar se hoogste nuweling tot duver is, en sy toetrede in die 14de plek maak. Candy Benson daal ses plekke, terwyl Joshua Na Die Reën, Anton Goosen en Elvis Blue elk drie plekke styg.